
	Eil. Nr.
	Reikalavimas
	Teisės akto straipsnis, dalis, punktas
	Atitikties įvertinimas
	Pastabos 
	Reikalavimų aprašymas

	
	
	
	Taip
	Ne
	Netaikoma / Neaktualu
	
	

	1.
	Ar įmonės vadovas yra patvirtinęs įsakymą dėl veiklos pagal Geros higienos praktikos taisykles (GHPT) ir paskyręs atsakingus asmenis?
	[1] 5 str. 1 p., 2 p.; II pr. XIa 2 d. a) p. [2] 4 p. 9 p.
	
	
	
	
	Nurodyti įsakymo datą ir numerį, kurių metų GHPT taisyklėmis vadovaujamasi, paskirti atsakingi asmenys, atsakomybės.

	2.
	Ar darbuotojai apmokyti ir dirba pagal GHPT principus?
	[1] 5 str. 1 d. II pr. XI a. 1 d. b) c); 2 d. d) p. XII sk.
	
	
	
	
	Įvertinti mokymų pažymėjimus, įmonės kaupiamą informaciją apie išklausytus mokymus, darbuotojų apklausa ar žino GHPT principus, ar įvertinti ar įmonėje aiškiai komunikuojami saugos pavojai, yra informaciją apie higienos svarbą ir t.t. Vykdoma darbuotojų stebėjimas jų darbo vietoje ir vertinama kaip atliekami procesai (kaip jie laikosi asmens higienos, nustatytų darbo procesų, vengia kryžminės taršos, naudojam tam skirtą inventorių). Vykdoma darbuotojų apklausa, siekiant įsitikinti ar jie supranta GHPT reikalavimus (atsitiktinai pasirenkami darbuotojai ir jiems užduodami klausimai pvz., kaip ir kada reikia plauti rankas, ką daryti užteršus darbo vietą, kaip atskirti žaliavas ir gatavą produkciją ir pan.).

	3.
	Ar įmonėje naudojama įranga atitinka geros higienos ir geros gamybos praktikos reikalavimus, atliekami remonto, priežiūros ir kalibravimo darbai, pildomi įrašai?

	[1] 5 str. 1 p.
	
	
	
	
	Vertinama įrangos būklė (ar lengvai valoma, nepažeista, pagaminta iš tinkamų medžiagų, nekelia užteršimo rizikos (korozija, atviri komponentai ir kt.), konstrukcija ir dydis (ar įranga atitinka veiklos pobūdį, technologinius pajėgumus, išdėstymą (ar atitinka srautus, užtikrinančius, kad darbas būtų organizuojamas taip, jog kuo labiau būtų sumažinta klaidų rizika, išvengta užteršimo, ar kito neigiamo poveikio produktų saugai ir kokybei). Nurodyti vertintus įrašus ir matavimo priemonės kalibravimo datą / galiojimą.

	4.
	Ar vykdomi valymo ir dezinfekavimo įrašai (planai, žurnalai, patikros lapai), periodiškai vertinamas efektyvumas?

	[1] 5 str. 2 p. g) p;
	
	
	
	
	Vertinama, ar yra valymo / dezinfekavimo planas, kuriame nurodomos zonos (priėmimo, gamybos zonos, sandėliavimo zonos, pakrovimo zonos, lauko zonos, pagalbinio personalo zonos, tualetai, transporto priemonės ir kt.), kiekvienos zonos valymo dažnumas, priemonės ir sprendimai, jei taikoma, atsakingas asmuo valymui ir atsakingas asmuo priežiūrai. Pateikta informacija apie naudojamas chemines valymo medžiagas bei jų koncentracijas. Nurodyti vertintus įrašus.

	5.
	Ar įdiegta kenkėjų kontrolės programa – parengtas planas, pažymėtos spąstų vietos, yra sutartis arba atsakingas asmuo už vykdomą kenkėjų stebėseną?
	[1] 5 str. 1 p.; II pr. IX skr. 4 p.
	
	
	
	
	Yra patalpų planas su graužikų ir vabzdžių naikinimo spąstų bei jauko dėžučių išdėstymu, informacija apie naudojamas medžiagas ir stebėjimo dažnumą, nurodamas atsakingas asmuo stebėsenai ir (ar) kontrolei. Numatyti korekciniai veiksmai, jei programa įgyvendinama netinkamai.  Vertinama kaip pildoma, ar pagal numatyta dažnumą ar taikomi koregavimo veiksmai, esant neatitiktims.	

	6.
	Ar žaliavos priimamos iš patvirtintų tiekėjų, vertinama kokybė, dokumentuojamas priėmimas?

	[1] 5 str. 1 p., II pr. IX skr. 1p. 2p. 5p.
	
	
	
	
	Apima: kontrolės būdus ir atsakingų darbuotojų paskyrimą, taip pat aiškias instrukcijas, kaip tvarkyti neatitinkančius produktus (grąžinimas, saugojimas, ženklinimas ir kt.). Stebėsena galėtų apimti: 1) vizualinį patikrinimą, siekiant patikrinti, ar pakuotės nebuvo pažeistos transportavimo metu, ar nepasibaigęs galiojimo terminas, ar transportavimo metu nebuvo žaliavos užterštos pašalinėmis medžiagomis ar alergenais, esant poreikiui - ar buvo užtikrinta tinkama transportavimo temperatūra (pvz. šaldytoms žaliavoms); 2) atitikties specifikacijoms dokumentų gavimą, peržiūrą; 3) pirkimo dokumentų sutikrinimą su tiekėjo duomenimis, gavimo data ir kiekiu. Vertinami įrodymai patvirtinantys, kad priimamų medžiagų kontrolė buvo atlikta pagal nustatytą procedūrą, ar buvo nustatyti korekciniai veiksmai, jei buvo atsižvelgiama į priežastys, riziką. Nurodyti vertintus įrašus.

	7.
	Ar žaliavos, pagaminta produkcija laikomos laikantis galiojančių teisės aktų, gamintojo reikalavimų ir / ar vidinių procedūrų, kad būtų užtikrinta jų sauga ir kokybė ir būtų išvengta kryžminės taršos ir klaidų?

	[1] II pr. IX skr. 1 p., 2 p., 3 p., 5 p., 6 p., 7 p., X skr. 1 – 4 p.
[2] 25; 29 p.; 
	
	
	
	
	Vertinamos sandėliavimo sąlygas (temperatūra, drėgmė, zonavimas, apsauga nuo taršos), patikrinama, ar laikomasi instrukcijų dėl laikymo trukmės ir sekos. Perdirbti produktai turi būti atskiriami nuo neperdirbtų žaliavų ir priedų, laikomi geroms sandėliavimo sąlygomis, tinkamose talpyklose, taip, kad būtų juos lengva atpažinti, vengiant supainiojimo, kryžminės taršos ar gedimo.
Maisto produktai laikomi taip, kad būtų išvengta kryžminės taršos (pvz., termiškai apdoroti produktai nelaikomi virš žalių). Atskirtos alergiją ir netoleravimą sukeliančios  žaliavos (glitimas, riešutai, pienas ir kt.) (esant poreikiui). Maistas laikomas atskirai nuo ne maisto (pvz., biocidų, ploviklių ir pan.). Nurodyti nustatytą faktinę matavimo reikšmę ir naudotos matavimo priemonės numerį.

	8.
	Ar atliekos ir šalutiniai gyvūniniai produktai surenkami, laikomi ir šalinami pagal nustatytas procedūras?
	[1] 5 str. 1 p. II pr. VI skr. 1-4 p.
	
	
	
	
	Atliekų judėjimas objekte kontroliuojamas, laikymo talpos ženklintos. Atliekoms naudojamos talpos yra sandarios. Maisto atliekos, įskaitant šalutinius gyvūninius produktus, rūšiuojamos jų susidarymo vietoje, saugojamos ir tvarkomos, atsižvelgiant į atliekų pobūdį ir galutinį panaudojimo tikslą. 

	9.
	Ar vanduo, naudojamas gamyboje, atitinka higienos normos reikalavimus; negeriamo vandens linijos pažymėtos ir atskirtos?

	[1] 5 str. 1 p. II pr. VII skr. 1 – 6 p., [3] 23 p., 26 p., 27 p.
	
	
	
	
	Už ūkio subjektui nuosavybės teise priklausančių ar kitaip valdomų ir (arba) naudojamų pastatų vidaus vandentiekyje esančio geriamojo vandens saugą ir kokybę atsako pats ūkio subjektas. Atitinkamai reikia įvertinti ar ūkio subjektas laikosi savikontrolės sistemoje nustatytų reikalavimų (rekomendacijų). Nurodyti atlikto geriamojo vandens laboratorinių tyrimų datą, protokolo numerį, tyrimų rezultatus, o jei atliekama dezinfekcija – vidaus kontrolės dažnumą, vertintus įrašus.
Taip pat vertinami rašytiniai kompetentingos institucijos dokumentai, patvirtinantys vandens šaltinį maistui (sutartis su savivaldybių tiekėju, įrodymai, kad vietinis šaltinis yra patvirtintas). Jei įmonė atlieka dezinfekciją (pvz., chloravimą, UV, atvirkštinį osmosą), turi būti nustatyta dezinfekcijos procedūra ir vidaus kontrolės dažnumas. Negeriamas vanduo turi atskirą tiekimo sistemą, kuri yra paženklinta ir neprijungta prie geriamojo vandens sistemos.

	10.
	Ar laboratorinių tyrimų planas parengtas ir vykdomas pagal nustatyta tvarką ir periodiškumą?

	[2] 38 p.
	
	
	
	
	Visi maisto tvarkymo subjektai turi atlikti tvarkomo maisto ir aplinkos laboratorinę savikontrolę, laikydamiesi Europos Sąjungos teisės aktuose nustatyto mėginių ėmimo dažnumo (kai jis nustatytas), arba vadovaudamiesi maisto tvarkymo subjekto taikomais savikontrolės, pagrįstos RVASVT principais, reikalavimais. Produktai, kuriems teisės aktuose nenustatyti konkretūs laboratorinės kontrolės reikalavimai, turi būti tikrinami priklausomai nuo jų pobūdžio bei rizikos gyventojų sveikatai laipsnio. Laboratorinių tyrimų dažnį ir tiriamus rodiklius maisto tvarkymo subjektas nusistato atsižvelgdamas į gautus laboratorinių tyrimų rezultatus, siekdamas užtikrinti, kad į rinką tiekiamas maistas atitiktų maisto srities teisės aktų reikalavimus. Nurodyti maisto ir aplinkos laboratorinės savikontrolės tyrimų protokolų datą ir numerį, tyrimų rezultatus bei atliktų tyrimų ir plano atitikimą.

	11.
	Ar atliekama savikontrolės stebėsena, registruojami nukrypimai ir taikomi koregavimo veiksmai?

	[1] 5 str. 1 p.
	
	
	
	
	Vertinama, ar nustatyti svarbūs valdymo taškai (toliau - SVT) (SVT) nustatymui turi būti naudojamas moksliškai patvirtintas metodas (Codex alimentarius sprendimų medis arba lygiavertis metodas). Kritinės ribos nustatomos remiantis teisės aktų reikalavimais, standartais arba jas nustato produkto gamintojas remdamasis moksliniais šaltiniais ar savo patirtimi. 
Siekiant nustatyti ar savikontrolės stebėsena atlieka reguliariai vertinama: ar ūkio subjekte yra patvirtinti savikontrolės dažniai ir atsakingi asmenys; stebėsena vykdoma pagal nustatytus kontrolinius taškus ir procedūras; fiksuojama stebėsenos įrašai (atliekami laiku ir nuosekliai).
Siekiant nustatyti ūkio subjekte taikomi koregavimo veiksmai vertinama: ar aiškiai fiksuojami visi nustatyti nukrypimai (pvz., temperatūros neatitikimai, higienos pažeidimai ir kt.); ar nukrypimai registruojami toje pačioje dieną, kai pastebimi; ar prašomas nukrypimo pobūdis ir galimos priežastys. Be to reikia įvertinti, ar taikomi adekvatūs koregavimo veiksmai: kiekvienam nukrypimui nurodomi konkretūs atlikti korekciniai veiksmai; veiksmai proporcingi rizikai ir atitinka savikontrolės planą. Nurodyti vertintus užrašus.

	12.
	Ar vykdomas periodinis vidinis auditas, apimantis visas GHPT sritis; fiksuojami rezultatai ir koregavimo veiksmai?

	[1] 5 str. 1 p.
	
	
	
	
	Vertinama, ar įmonė atlieka vidinį savikontrolės auditą, koks periodiškumas, ar laikomasi savikontrolės sistemoje numatyto periodiškumo. Nurodyti paskutinio savikontrolės audito datą ir periodiškumą.

	13.
	Ar įmonėje veikia skundų registravimo ir nagrinėjimo sistema; informacija dėl galimai nesaugių produktų tiriama, rezultatai dokumentuojami ir naudojami procesų bei produktų saugos tobulinimui?
	[1] 5 str. 2 p. f) pp.; [4] 3 p.
	
	
	
	
	Vartotojų skundai, produktų atšaukimai ar išėmimai iš rinkos yra sistemingai analizuojami, siekiant įvertinti galimus kylančius pavojus. Privaloma pašalinti nesaugius produktus iš rinkos, informuoti VMVT ir juos sunaikinti arba, gavus VMVT leidimą, tvarkyti kitu įstatymų numatytu būdu

	14.
	Ar visi savikontrolės ir audito dokumentai archyvuojami, saugomi nustatytą laiką ir pateikiami kontroliuojančiai institucijai?
	[1] 5 str. 4 p. 
	
	
	
	
	GHPT nustatytą laikotarpį saugomi dokumentai. Rekomendacija 6 mėnesius (ilgiausias inkubacinis laikotarpis yra hepatito A viruso – jis gali trukti iki 180 dienų). Dokumentai gali būti saugojami elektroniniu formatu.











Teisės aktų, pagal kuriuos atliekamas reikalavimo atitikties įvertinimas, sąrašas: 
 
[1] 2004 m. balandžio 29 d. Europos Parlamento ir Tarybos reglamentas (EB) Nr. 852/2004 dėl maisto produktų higienos 
https://eur-lex.europa.eu/legal-content/LT/TXT/HTML/?uri=CELEX:02004R0852-20210324 

[2] Lietuvos higienos norma HN 15:2021 „Maisto higiena“, patvirtinta Lietuvos Respublikos sveikatos apsaugos ministro 2005 m. rugsėjo 1 d. įsakymu Nr. V-675 (Lietuvos Respublikos sveikatos apsaugos ministro 2021 m. balandžio 9 d. įsakymo Nr. V-753 redakcija)  
https://e-seimas.lrs.lt/portal/legalAct/lt/TAD/TAIS.261668/asr  

[3] Lietuvos higienos norma HN 24:2023 „Geriamojo vandens saugos ir kokybės reikalavimai“, patvirtinta Lietuvos  Respublikos sveikatos apsaugos ministro 2003 m. liepos 23 d. Nr. V-455 (Lietuvos Respublikos  sveikatos apsaugos ministro 2023 m. sausio 31 d. įsakymo Nr. V-141 redakcija)
https://e-seimas.lrs.lt/portal/legalAct/lt/TAD/TAIS.216309/asr 

[4]  Valstybinės maisto ir veterinarijos tarnybos direktoriaus 2015 m. balandžio 1 d. įsakymas Nr. B1-308 „Dėl Pranešimų apie nesaugų ar galimai nesaugų maistą, suklastotą maistą, su maistu besiliečiančius gaminius ir medžiagas ar pašarus teikimo reikalavimų patvirtinimo“.
https://e-seimas.lrs.lt/portal/legalAct/lt/TAD/d3347970d8d611e49a8e8a8aa8141086/asr

